উইন্ডোজ ৭
উইন্ডোজ ৭ মাইক্রোসফট উইন্ডোজ অপারেটিং সিস্টেমের একটি অন্যতম সংস্করণ। ২০০৯ সালে এটি বাজারে ছাড়া হয়। এর ৩২ বিট ও ৬৪ বিট, দুই রকমের সংস্করণই রয়েছে। ২০০৯ সালের ২২ জুলাই প্রথম প্রকাশিত হলেও ২০০৯ সালের ২২ অক্টোবর এটি সারাবিশ্বে প্রকাশিত হয় । শুরুতে মাইক্রোসফট এটির কোড নাম দিয়েছিল ভিয়েনা যাকে ব্ল্যাকবম্ব বলেও অবহিত করা হয়। উইন্ডোজ সেভেনকে উইন্ডোজ ভিস্তার হালনাগাদ সংস্করণ হিসেবে প্রকাশ করা হয়। ১৪ জানুয়ারি ২০২০ সালে মাইক্রোসফট কোম্পানী তাদের এই সংস্করনের সকল ধরনের হালনাগাদ, সিকিউরিটি ইস্যু সবকিছু বন্ধ ঘোষণা করেছে।